Pasamanė (Elektrėnų sav.)
54°43′0″ š. pl. 24°45′35″ r. ilg.﻿ / ﻿54.71667°š. pl. 24.75972°r. ilg.﻿ / 54.71667; 24.75972 Pasamanė – ežeras Lietuvoje, Elektrėnų savivaldybėje, 6 km į rytus nuo Pastrėvio. Ežero ilgis iš pietvakarių į šiaurės rytus – 0,14 km, plotis – iki 0,11 km. Altitudė 167,7 m. Krantai žemi, plačiai užpelkėję, apaugę krūmais. Aplinkui plyti pievos. Į šiaurę ir vakarus nuo ežero įrengti golfo laukai, pietinėje pakrantėje stūkso Pipiriškių piliakalnis. Pietvakariuose išteka upelis link Užpurvio ežero (Elektrėnų marių intako Antabrasčio baseinas).